b'\n_START_ARTICLE_\nLee Dae-hwi\n_START_SECTION_\nTinere\xc8\x9be \xc8\x99i educa\xc8\x9bie\n_START_PARAGRAPH_\nLee Dae-hwi s-a n\xc4\x83scut \xc3\xaen Seul, Coreea de Sud. El a copil\xc4\x83rit \xc3\xaen Osaka, Japonia timp de doi ani \xc8\x99i \xc3\xaen Los Angeles, Statele Unite timp de \xc8\x99ase ani. \xc3\x8en 2015 a fost acceptat de JYP Entertainment la audi\xc8\x9bia global\xc4\x83 pentru idoli \xc8\x99i s-a \xc3\xaentors \xc3\xaen Coreea pentru a deveni trainee. La sf\xc3\xa2r\xc8\x99itul anului 2016 a plecat de la JYP \xc8\x99i a mers la Brand New Music. Dae-hwi a absolvit Liceul de Arte ale Spectacolului din Seul (SOPA) \xc3\xaen 2019.\n_START_SECTION_\nPre-debut: Produce 101\n_START_PARAGRAPH_\n\xc3\x8en 2017, Dae-hwi a participat la Produce 101 Sezonul 2, un show de formare a unei trupe de b\xc4\x83ie\xc8\x9bi din 101 concuren\xc8\x9bi. El a devenit primul center al concursului pentru melodia tematic\xc4\x83 "Pick Me", fiind ales prin vot de c\xc4\x83tre ceilal\xc8\x9bi participan\xc8\x9bi. A participat la show \xc3\xaempreun\xc4\x83 cu ceilal\xc8\x9bi reprezentan\xc8\x9bi din Brand New Music, Park Woo-jin, Im Young-min \xc8\x99i Kim Dong-hyun. \xc3\x8en final\xc4\x83, s-a clasat pe locul trei cu 1.102.005 voturi, asigur\xc3\xa2ndu-i-se un loc ca membru al trupei de b\xc4\x83ie\xc8\x9bi Wanna One.\n_START_SECTION_\n2017\xe2\x80\x932019: Wanna One\n_START_PARAGRAPH_\nWanna One a debutat pe 7 august 2017, la Gocheok Sky Dome cu mini-albumul 1\xc3\x971=1 (To Be One). _NEWLINE_Lee Dae-hwi a continuat s\xc4\x83 promoveze cu Wanna One p\xc3\xa2n\xc4\x83 \xc3\xaen ianuarie 2019, inclusiv ca parte a unit-ului The Heal, \xc3\xaempreun\xc4\x83 cu colegul s\xc4\x83u Ong Seong-wu. A participat ca textier al melodiei \xe2\x80\x9eSandglass\xe2\x80\x9d, care este produs\xc4\x83 de Heize.    _NEWLINE_Pe l\xc3\xa2ng\xc4\x83 activit\xc4\x83\xc8\x9bile cu Wanna One, Daehwi a compus melodii pentru al\xc8\x9bi arti\xc8\x99ti. Prima melodie compus\xc4\x83 de el care a fost lansat\xc4\x83 este \xe2\x80\x9eGood Day\xe2\x80\x9d, c\xc3\xa2ntat\xc4\x83 de MXM. _NEWLINE_\xc3\x8en 2018, el a participat la show-ul Produce 48 \xc3\xaen calitate de produc\xc4\x83tor al melodiei \xe2\x80\x9eSee You Again\xe2\x80\x9d, folosit\xc4\x83 \xc3\xaen Runda de Evaluare a Conceptului. Celelalte melodii compuse de el \xc3\xaen aceast\xc4\x83 perioad\xc4\x83 sunt \xe2\x80\x9eRemember Me" pentru Kang Min-hee \xc8\x99i \xe2\x80\x9eWish You Love Me" \xc8\x99i \xe2\x80\x9eDawn" pentru MXM.\n_START_SECTION_\n2019-prezent: debutul \xc3\xaen AB6IX\n_START_PARAGRAPH_\n\xc3\x8en ianuarie 2019, Lee Dae-hwi a colaborat cu Park Woo-jin pentru lansarea single-ului \xe2\x80\x9eCandle\xe2\x80\x9d. \xc3\x8en mai, a debutat \xc3\xaen trupa format\xc4\x83 de Brand New Music, AB6IX, \xc3\xaempreun\xc4\x83 cu colegul s\xc4\x83u din Wanna One, Park Woo-jin \xc8\x99i al\xc8\x9bi 3 membri: Im Young-min, Kim Dong-hyun \xc8\x99i Jeon Woong. _NEWLINE_Dae-hwi a compus melodia \xe2\x80\x9eSlow" pentru albumul de debut al lui Yoon Ji-sung, Aside, melodia \xe2\x80\x9eYoung20" pentru Park Ji-hoon, \xc8\x99i melodia \xe2\x80\x9eAirplane" pentru IZ*ONE. _NEWLINE_\xc3\x8en aprilie 2019, el \xc8\x99i Han Hyun-min au devenit co-gazde oficiale ale show-ului M Countdown. _NEWLINE_Dae-hwi urmeaz\xc4\x83 s\xc4\x83-\xc8\x99i fac\xc4\x83 debutul actoricesc \xc3\xaen rolul principal masculin, Dong Jin-Woo, \xc3\xaen web-drama Mon Chouchou Global House. Drama a \xc3\xaenceput film\xc4\x83rile \xc3\xaen august \xc8\x99i va avea premiera \xc3\xaen octombrie.'